Katedral Milano ya iku sawijining yasan kang paling misuwur ing wewengkon Éropah. Katedral ("Duomo") iki gedhé banget lan diyasa kanthi arsitèktur Gothik kang manggone ana ing lapangan utama ing pusat kutha Milano, Italia. Duomo ing Milano iki ya iku katedral Katulik Roma gedhé dhéwé nomer loro. Sing luwih gedhé ya iku Katedral Sevilla uga Basilika Santo Petrus ing Roma, kang wujudé dudu katedral. Gréja iki dawane 157 mèter lan total 40.000 wong bisa ditampung kanthi penak ana ing gréja iki. Jendela-jendela kang gedhé saka pérangan paduan suarane kaloka dadi kang gedhé dhéwé ana ing donya.